Denzel Washington

Den Denzel Hayes Washington, Jr., gebuer den 28. Dezember 1954 zu Mount Vernon, New York, ass en US-amerikanesche Schauspiller, Regisseur a Produzent. Hien huet bis ewell zweemol en Oscar fir déi bescht Haaptroll kritt.

1981 huet hie säin éischte Kinosfilm gedréint. No e puer klenge Rollen huet hien a Cry Freedom, als de Steve Biko, gespillt. 1989 hat hie mat Glory, fir seng Interpretatioun vum Zaldot Private Trip säin Duerchbroch; hien huet dofir en Oscar an e Golden Globe kritt. Weider Succès hat hien an de Spike Lee-Filmer Mo better Blues (1990) a Malcom X. An de Joren drop huet hien an enger Rëtsch vu groussen Hollywood-Produktioune matgespillt, wéi The Pelican Brief (mat der Julia Roberts); der Shakespeare-Verfilmung Much Ado about Nothing (mam am vum Kenneth Branagh) oder der AIDS-Tragedie Philadelphia (mam Tom Hanks). Et koumen no: de Cyberspace-Thriller Virtuosity (mam Russell Crowe a mam Gene Hackman), den U-Boot-Drama Crimson Tide an d'romantesch Comedie The Preacher's Wife (mat der Whitney Houston). Duerno hat hien d'Haaptroll an Courage Under Fire vum Edward Zwick, an, zesumme mam Bruce Willis, an The Siege.

1998 huet hien am Spike Lee sengem He Got Game matgespillt, 1999 am Jeffery Deaver sengem The Bone Collector an am Norman Jewison senger Verfilmung vum Boxer Rubin „Hurricane“ Carter sengem Liewen, Hurricane.

An de Joren duerno huet hie bei de Projeten Training Day (woufir e säin zweeten Oscar krut) a Remember the Titans matgespillt, mat hannendrun ë. a. de Filmer Déjà Vu, American Gangster a The Book of Eli.

De Washington huet och an zwéi Filmer Regie gefouert: 2002 bei Antwone Fisher an 2007 bei The Great Debaters.

2013 gouf hie fir Flight fir den Oscar nominéiert.

 Filmographie 
 1977: Wilma
 1979: Flesh & Blood
 1981: Carbon Copy'''
 1984: A Soldier's Story 1984: License to Kill 1986: The George McKenna Story 1986: Power 1987: Cry Freedom 1988: For Queen & Country 1989: Glory 1989: Deadly Heroes 1989: The Mighty Quinn 1990: Mo' Better Blues 1990: Heart Condition 1991: Ricochet 1991: Mississippi Masala 1992: Malcolm X 1993: Much Ado About Nothing 1993: The Pelican Brief 1993: Philadelphia 1994: Hank Aaron: Chasing the Dream (Documentaire)
 1995: Virtuosity 1995: Devil in a Blue Dress 1995: Crimson Tide 1996: The Preacher's Wife 1996: Courage Under Fire 
 1997: Happily Ever After: Fairy Tales for Every Child 1997: Mother Goose: A Rappin' and Rhymin' Special 1998: He Got Game 1998: The Siege 1998: Fallen 1999: The Bone Collector 1999: Hurricane (The Hurricane) 2000: Remember the Titans 2001: Training Day 2002: Antwone Fisher (Regie)
 2002: John Q 2003: Out of Time 2004: The Manchurian Candidate 2004: Man on Fire 2006: Inside Man 2006: Déjà Vu 2007: American Gangster 2007: The Great Debaters (och Regie a Produzent)
 2008: We Have a Dream 2009: The Taking of Pelham 123 2010: The Book of Eli 2010: Unstoppable 
 2012: Safe House 2012: Flight 2013: 2 Guns 2014: The Equalizer''
 Um Spaweck 

Kategorie:US-amerikanesch Schauspiller
Kategorie:US-amerikanesch Filmregisseuren
Kategorie:Oscar fir de beschte Schauspiller
Kategorie:Gebuer 1954
Kategorie:Golden Globe fir de beschte Schauspiller an engem dramatesche Film
Kategorie:Golden Globe fir de beschte Schauspiller an enger Nieweroll
Kategorie:Tony Awards
Kategorie:Cecil B. DeMille Award
Kategorie:Oscar fir de beschte Schauspiller an enger Nieweroll
Kategorie:Sëlwere Bier fir de beschte Schauspiller